Dame i gospodo delegati, uvaženi gosti srdačno vas pozdravljam i otvaram 12. hitnu sjednicu Doma naroda Parlamentarne skupštine BiH. [[INTONIRANJE HIMNE]] Na sjednicu su pozvani naši redovni gosti predsjedavajući i članovi Predsjedništva BiH, predsjedavajući i članovi Savjeta ministara BiH, te predstavnici međunarodnih organizacija u BiH koji redovno prate rad ovoga Doma. Sjednicu, sjednici prisustvuje 11 delegata – 4 iz reda bošnjačkog, 4 iz reda hrvatskog naroda i 3 iz reda srpskog naroda. Želim da kažem da su gospodin Dragan Čović, Munib Jusufović, Dušanka Majkić i Sredoje Nović iz opravdanih razloga danas odsutni s ovog zasjedanja i mogu da konstatujem da imamo krvorum za punovažno i punopravno odlučivanje. Za 12. hitnu sjednicu predlažem sledeći Dnevni red 1. Usvajanje Zapisnika sa 11. hitne sjednice Doma naroda Parlamentarne skupštine Bosne i Hercegovine; 2. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2022. godinu (prvo čitanje), dostavljen od Predstavničkog doma Parlamentarne skupštine BiH, broj: 01,02-02-1-911/22 od 28.06.2022. godine. Ovo je usaglašeni, izmjenjeni i dopunjeni dnevni red Kolegijuma Doma naroda koji ste dobili. Otvaram raspravu vezano za dnevni red. Da li se neko javlja za riječ? Gospodin Bećirović, izvolite.
Dame i gospodo cjelokupna bosanskohercegovačka javnost je svjedok sramnog prijedloga koji je upućen u Parlamentarnu skupštinu BiH i kojim je predviđeno povećanje plata najviših državnih funkcionera, članova Predsjedništva, poslanika, delegata, ministara u Vijeću ministara BiH. Smatram da je to neviđeni čin drskosti, bahatosti i bezosjećajnosti. Prije pola sata sam glasao na Komisiji za finansije i budžet protiv takvog Prijedloga budžeta i danas želim pozvati sve kolege u Domu naroda da ili zaustavimo ili za početak da ublažimo ovakav jedan skandalozan prijedlog. Možemo ga zaustaviti ozbiljnim sistemskim mjerama i pristupom ili 2 eventualno ublažiti nekim sadaka pristupom da dajemo po 500 maraka, narodnog novca, u humanitarne svrhe. Predlažem da izaberemo ozbiljan i sistemski pristup, a to znači da zaustavimo, a imamo te mehanizme, ovo sramotno povećanje plata državnim funkcionerima. Zato predlažem danas da kao prethodno pitanje prije prelaska na Budžet uvrstimo novu tačku dnevnog reda koja bi se odnosila na ovo o čemu sam govorio, dakle, u okviru ove tačke bi razmotrili ovo nemoralno povećanje primanja izabranim zvaničnicima na državnom nivou i donijeli konkretne zaključke. Imam, dakle, i konkretne zaključke tim povodom, sve to dostavljam u pisanoj formi i predlažem da to kao prethodno pitanje raspravimo, donesemo konkretne zaključke kojim ćemo obavezati Vijeće ministara BiH da ispravi ovakav jedan prijedlog koji je došao od strane vladajućih stranaka ovdje u Parlamentarnu skupštinu BiH. Taj prijedlog, dakle, nisu donijele rode, to je prijedlog koji je došao od ministara iz SNSD-a, iz SDA, iz HDZ-a i mi o tome treba danas da govorimo i da pokušamo ispraviti tu nepravdu.
Zahvaljujem. Riječ ima kolega Mladen Bosić.
Hvala predsjedavajući. Prije četiri mjeseca je Predstavnički dom poslao u hitnu proceduru Domu naroda Zakon o ukidanju akciza na gorivo, evidentno je da se taj Zakon raznim procedurama usporava i na neki način pokušava izbjeći prije izbora za raspravu u Domu naroda, odnosno da nikako ne dođe na dnevni red. Ako je išta bilo hitno u ovom našem radu u protekle četiri godine bilo je hitno da se vlasti na neki način opredijele u smislu direktne pomoći građanima da ublaže krizu. U međuvremenu je inflacija polako podivljala i mi imamo sve gore stanje i sve hitniju nužnost da jedan takav zakon usvojimo koji bi direktno uticao na veličinu inflacije, odnosno smanjivanje inflacije u BiH. Ja ne znam u kojoj je proceduri sad taj Zakon, al' vam predlažem da ga stavimo na dnevni red, a ako neke komisije treba da daju saglasnost da to urade u pauzi ovog zasjedanja i da pokažemo građanima da smo tu da bi na neki način pomogli i njima.
Zahvaljujem kolegi Bosiću. Dalje se niko nije javio za dnevni red, zaključujem raspravu. [[nije uključen mikrofon]] kolege Denisa Bećirovića. Ima li potrebe da čitam zahtjev za tačkom dnevnog reda? ____________(?) Ima. Ima. U skladu sa članom 61. Poslovnika Doma naroda Parlamentarne skupštine BiH predlažem da se u dnevni red 12. sjednice Doma naroda Parlamentarne skupštine uvrsti nova 3 tačka pod nazivom – Razmatranje novonastale situacije u vezi s usvajanjem Prijedloga zakona o Budžetu institucija BiH i međunarodnih obaveza BiH za 2022. godinu, broj: 01,02-02-1- 911/22, s posebnim osvrtom na nemoralno enormno povećanje primanja izabranim, imenovanim zvaničnicima u institucijama države BiH. Dajte da glasamo. Za je glasalo 3, protiv 5, uzdržan niko. Iz Federacije – 3 za, iz republike – 1 za. Protiv Federacija – 5, Republika Srpska – 2. Nemamo, dakle, opšte, nemamo entitetske većine, ovaj prijedlog nije usvojen. Kolega Bosiću, Vaš je zahtjev usmen bio, usmen da se ne znam.
[[nije uključen mikrofon]] Da se na dnevni red stavi Zakon o akcizama.
Ko je za to da se na dnevnim red, ja mislim da na dnevni red ne možemo stavljati nešto što je u proceduri poslovnički. Dakle, ne možemo poslovnički, žao mi je i ne možemo se izjašnjavati oko nečega što bi bila povreda Poslovnika. Hvala Vam lijepo. Sada se izjašnjavamo o predloženom dnevnom redu.
[[nije uključen mikrofon]] Ne treba se izjašnjavati.
Ne treba se izjašnjavati, dakle, konstatujem da smo usvojili dnevni red. 1. Usvajanje Zapisnika sa 11. hitne sjednice Doma naroda Parlamentarne skupštine Bosne i Hercegovine; 2. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2022. godinu (prvo čitanje), dostavljen od Predstavničkog doma Parlamentarne skupštine BiH, broj: 01,02-02-1-911/22 od 28.06.2022. godine. Prelazimo na prvu tačku, Ad. 1. Usvajanje Zapisnika sa 11. hitne sjednice Doma naroda Parlamentarne skupštine Bosne i Hercegovine Otvaram raspravu o Zapisniku. Da li se neko javlja za riječ? Ne javlja niko. Zaključujem raspravu. 4 Izjašnjavamo se o Zapisniku sa 11. hitne sjednice Doma naroda. Prisutno 12 – za 10, protiv niko, uzdržan niko. Imamo opštu, imamo entitetsku većinu. Dakle, konstatujem da smo Zapisnik usvojili sa 11. sjednice Doma naroda Parlamentarne skupštine. Prelazimo na drugu tačku, Ad. 2. Prijedlog zakona o Budžetu institucija Bosne i Hercegovine i međunarodnih obaveza Bosne i Hercegovine za 2022. godinu (prvo čitanje), dostavljen od Predstavničkog doma Parlamentarne skupštine BiH, broj: 01,02-02-1-911/22 od 28.06.2022. godine
/nije uključen mikrofon/
Nema, hvala lijepo. Riječ dajem predlagaču Zakona, ako ima potrebe. Ne vidim da ima potrebu da se javlja. Otvaram raspravu, dakle, u prvom čitanju. Gospodin Miletić se javio za raspravu. Izvolite. 5
Hvala lijepo predsjedavajući. Srdačno vas sve pozdravljam, znači kolegice i kolege, pozdravljam i predstavnike Vijeća ministara, odnosno prisutne ministre i zamjenike. Evo, moram da konstatujem da opet nam nema predsjedavajućeg Vijeća ministara, što je postalo uobičajeno. Pozdravljam naravno i predstavnike naših institucija, kao i ljude koji nas gledaju u izravnom prenosu. Šta želim da kažem i da Vama sugerišem, predsjedavajući. Ja sam zaista očekivao da prije donošenja ovog Prijedloga zakona o Proračunu institucija za 2022. godinu, da bi bilo uljudno da ste nam stavili i prijedlog proračuna za 2021. očigleno negdje još stoji u ladici u Domu naroda, pa bi red da ga izvadite. Druga stvar koja je za mene vrlo bitna je sam sadržaj Prijedloga zakona, kad ga pogledate u kontekstu mišljenja koje je dala komisija i koje ste vi sad izgovorili za njega se može konstatirati da je on, pod navodne znake, u skladu s Ustavom i zakonom, međutim ovakav Prijedlog proračuna je potpuno nemoralan iz više razloga, dozvolite mi da objasnim zašto. S obzirom na činjenicu da je u Budžetu predviđen iznos od 1,073 milijarde i 819 miliona, pod navodne znake, ovog javnog duga. Kad pogledate pojedine stavke sve su povećane i to je u suprotnosti sa svim onim što sam ja pokušao da uradim tri godine, a to je da u ime građana, naroda ili stanovnika, kako god hoćete, BiH uštedim u institucijama novac i da taj novac vratimo našim građanima na različite načine. Kad sam god to uradio u bilo kom smislu vi ste bili eksplicite protiv, a pokušaću evo da idem redom da bi me bolje shvatili. Naknade troškova zaposlenika i skupštinskih zastupnika veće su za 10 miliona. Molim vas, telefoni, troškovi veći za milion i 150 hiljada, milio i 150 hiljada. E sad zamislite apsurda, ja sam tražio da se uvede obaveza od strane Administrativne komisije da se ispravi Pravilnik i da se ukine plaćanje telefona svim izabranim i imenovanim, jel' valjda neko ko ima plaću 4,5 tisuće i više valjda je u stanju platiti svoj telefon. Vi ste prešli preko toga, to vas ne interesuje i umjesto da smanjujemo te troškove mi ih još više povećavamo. Energija 2,5 miliona veći troškovi, aj to mogu da shvatim u kontekstu opšte globalne krize, pa mi je to evo jasno, što kažu ljudi, pa može se i prihvatiti. Nabavka materijalnih sredstava tri miliona veća, nabavka materijalna i usluge su veće za 25 miliona, tehničko održavanje za četiri miliona, kapitalni izdaci za sedam miliona. Ovo što reče maloprije kolega i najviše sam razočaran, moram reći, radom Zastupničkog doma, Boga mi i Vijeća ministara, i nas ovdje, s obzirom da evo već imam ispred sebe stavove komisije, kad su u pitanju, kad je u pitanju izdaci po pitanju bruto plaća i naknada koje iznose 633 miliona i 383. Sve bi mi to bilo normalno i prihvatljivo da u prethodnom periodu niste radili sledeće, pa dozvolite mi ukratko da vas podsjetim šta ste to radili. 23.10.2020. godine, evo je, eksplicite ste odbili inicijativu kojom sam tražio da se poboljša status naših zaposlenika, ne vas ovdje, zaposlenika, državnih službenika i namještenika, niste htjeli o ovom da razgovarate. 12.01. da vas podsjetim, 2021. godine, znači, od ovog je skoro dvije godine prošlo, tražio sam da istu tačku dnevnog reda uvrstite u dnevni red i razgovaramo o tome, s obzirom da je kriza, da ljudi jedva, naši službenici i zaposlenici krpe kraj s krajem, niste htjeli da otvorite raspravu o tome. Znači, vas to uopšte nije interesovalo. E sad sa tog aspekta u međuvremenu Odlukom Vijeća ministara, koja je objavljena u „Službenom glasniku“ 23/22 došlo je do povećanja osnovice, ko biva vi ste sad ispunili tu moju želju, i osnovicu ste vratili iz 2009. godine, ako se sjećam vi ste tad bili predsjedavajući Vijeća ministara kad je to smanjeo i vraćena je na 535 i ja nemam ništa protiv toga izuzev što sam u više navrata govorio i rekao da je sramota da izabrani zvaničnici, znači, kad kažem to mislim od članova Predsjedništva, a i imenovani, od članova Predsjedništva, Vijeća ministara, ministara, zamjenika, delegata, izaslanika, zastupnika u oba doma, svi direktori i zamjenici agencija da im povećamo platu za 500 maraka mislim da je to tako jadno 6 i ja jednostavno ne mogu da shvatim takvu vrstu poriva da se na ovakav način demonstrira građanima sila u zemlji u kojoj je do prije godinu dana bilo 15% siromašnih, gdje 15% stanovnika ove zemlje živi od 225 maraka, neke procjene analitičkih, ovih ekonomskih stručnjaka da je sad taj postotak dignut na 25%, da sebi uzimamo 500 maraka, a da ogroman broj penzionera u čitavoj BiH ima penzije manje od tog iznosa, stvarno nemam riječi. Nemam riječi prvo za tu vrstu pohlepe, za taj nedostatak svijesti u kome se građani ili ako hoćete narodi BiH nalaze, za tom vrstom narcisoidnosti, žudnjom za moći i demonstriranjem sile, ovo je demonstracija sile. Da nas dovodite u poziciju, ko biva, mi zastupnici ili delegati, izaslanici kako god hoćete, da uzmemo taj novac pa, ko biva, da ga dijelimo humanitarnim organizacijama, pa one da dijele nekom, to bi prokomentarisao na način da se mi ovdje u nadležnim institucijama rukovodimo parolom – uzmi od siromašnih da bi dali gladinam. Umjesto da uzmemo od bogatih pa da dijelimo siromašnim kod nas je sve, ljudi moji, naopako. Znači, sve naopako. U međuvremenu u javnosti je izbila priča, a moram je uzeti za primjer jel' je to jedan od pozitivnih primjera u BiH, oko humanitarne neprofitne organizacije Pomozi.ba. Ta organizacija postoji od '12. godine i pomgla je, vjerovali ili ne, preko 700 hiljada ili 700 tisuća građana BiH, što u prosjeku iznosi godišnje 70 hiljada. E sad zamislite mi ovdje nismo u stanju godinama da pomognemo naših 23,5 hiljade državnih službenika i namještenika. Šta želim da kažem? Mi da smo radili tri godine svoj posao nama ne bi trebale takve neprofitne humanitarne organizacije, već bi mi građanima pomagali u tom smislu, a ne bi dio tih svojih para davali kao milostinju nekom trećem i na taj način kupili kao nake političke poene. Šta želim da kažem, a nadam se da ćete me razumit. Svakako kad budemo govorili u ovom drugom dijelu ja ću vam dati jedan prijedlog ili jedan metod kako na fin način i uljudan, ako želite, ako imate političke volje i empatije, možemo iz ovog problema izaći. Da zaključim, znači, principi po kojim je ovo napravljeno, a ujedno da se zahvalim što ste nas počastvovali, pa evo nakon devet mjeseci kašnjenja da imamo i ovaj budžet, dobro je da ga imamo ikako, hvala vam lijepo, u svakom slučaju sve ovo što je napisano ne mogu prihvatit ni u jednom dijelu. O ministarstvima i ovim drugim stvarima, o NATO putu, AMP-u, kako god to nazvali, o Ministarstvu odbrane da nisu povećani izdaci shodno reformi koje treba da obavimo, pa o nekim drugim ministarstvima, Ministarstvu sigurnosti i nekim drugim potencijalima, pogotovo kad je u pitanju ekonomija, da ne pominjem, nikom mi ništa ovdje ne pomažemo, niti mislimo na bilo koga. A da o mladim ljudima i o pomoći našim sportistima, kulturnim radnicima, ja sam to pominjao više puta, od matematičara Đurić Nebojše iz Banja Luke koji riješi problem koji je star 40 godina, do Lane Pudar, koja je bolji ambasador ili poslanik BiH od sviju nas ovdje zajedno, da nismo u stanju da odvojimo sredstva za tu djecu i kažemo, evo svakom tom djetetu sto tisuća maraka da razvijamo taj njihov talent, da vjerujemo u njih, jel' oni pronose dobar glas o BiH. Tako da u tom smislu, znači, ne mogu ovo prihvatit ni u principijelnom smislu. Hvala lijepo.
Hvala lijepo. Za riječ se javio kolega Denis Bećirović, izvolite.
Dakle, pred nama je Budžet od strane Predsjedništva BiH i Vijeća ministara BiH i on je dostavljen u Parlamentarnu skupštinu BiH. Ja želim govoriti o tri aspekta, prvo o proceduralnom, zakonskom, drugo o političkom i treće o sadržajnom, dakle, o sadržaju samog Prijedloga budžeta. Kad je riječ o procedurama i zakonima želim vrlo jasno reći i neka to bilo 7 ko demantira ako može i od strane delegata i od strane Vijeća ministara, da su u pogledu donošenja ovog Budžeta prekršeni svi zakoni koji reguliraju pitanje usvajanja budžeta, osim zakona koji to reguliraju prekršeni su i poslovnici Vijeća ministara BiH, ovog Doma naroda, kao i Predstavničkog doma i Predsjedništva BiH. Javnost u BiH zaslužuje da zna odgovore na neka od važnih pitanja kada govorimo o budžetu. Prvo pitanje je – koji su razlozi da mi budžet usvajamo evo na kraju juna mjeseca, a da to nije učinjeno u zakonski predviđenom roku? Drugo pitanje – ko je odgovoran na to? Mjesecima u ovom Domu i kolega i Miletić, i ja tražimo odgovor na to pitanje. I treće principijelno pitanje jeste – da li zakoni u ovoj zemlji jednako važe za državne funkcionere kao i za obične građane? Ja očekujem na ova i slična pitanja da odgovore i članovi Kolegija, Špirić, Izetbegović, Čovića trenutno nema, tu je ministar finansija, ne vidim predsjedavajućeg Vijeća ministara, bilo ko od vas prisutnih da da odgovor na ovo pitanje ili na ova pitanja. Kad je riječ o samoj proceduri želim podsjetiti Ministarstvo finansija je bilo dužno do 01. oktobra 2021. godine da dostavi nacrt zakona o budžetu. Vijeće ministara BiH je bilo dužno da Predsjedništvu do 15. oktobra prošle godine dostavi prijedlog budžeta, odnosno nacrt zakona budžeta. I onda Predsjedništvo BiH Parlamentarnoj skupštini do 01. novembra prošle godine. I na koncu u zadnjoj fazi Parlamentarna skupština je trebala, BiH, do 31. decembra da ga usvoji. O političkom aspektu neću ni govoriti, narušen je i sigurnosni element u ovoj državi i kada je riječ o tome za taj dio isključivu odgovornost snose separatističke snage u BiH. Da pogledamo sada malo i raspored prihoda i rashoda, odnosno raspored rashoda po budžetskim korisnicima. Naziv budžetskog korisnika Parlamentarna skupština BiH u 2020. godin kada je usvojen poslednji budžet predviđeno je za Parlamen 16 miliona i 279 hiljada, u 2022. godini 19 miliona i 526 hiljada, povećanje za Parlament BiH 3 miliona i 247 hiljada. Moje pitanje, opet ako neko može da odgovori, zašto povećanje u iznosu od 3.247.000 KM za Parlament BiH koji gotovo ništa ne radi. Ova zemlja ne pamti ni gore Vijeće ministara, ni gori Parlament. Kako u momentu kad imamo najgore rezultate, najmanje rada ide ovako enormno povećanje za Parlament. Predsjedništvo BiH 7.547.000 u 2020. godini, u 2022. godini 9.571.000 KM, povećanje od gotovo dva miliona konvertibilnih maraka. Pitanje – zašto povećanje, koji su rezultati? Istovremeno dok se evidentno pokušavaju nagraditi oni koji ništa ne rade ili vrlo malo rade, recimo, Direkcija za evropske integracije BiH ima sasvim skromno povećanje, a puna usta svima hoćemo u EU. Ministarstvo za ljudska prava i izbjeglice minus 326.000 KM. Fond za povratak minimalna sredstva kad je riječ o povećanju. Agencija za predškolsko, osnovno i srednje obrazovanje minus 5.000. Pogledajte sada pregled namjenske strukture za Parlamentarnu skupštinu BiH. Bruto plaće i naknade povećane za 1.839.000, putni troškovi za 334.000 povećani u Parlamentarnoj skupštini BiH. Ljudi gdje putujete kad nikakvih rezultata nema ni u zemlji, ni van zemlje? Izdaci telefonskih i poštanskih usluga povećani za 24 hiljade. Nabavka materijala za 14 hiljada. Opet postavljam pitanje – šta nabavljate kad se ništa ne radi? Ministarstvo odbrane BiH minus 49.000 izdaci telefonskih i poštanskih usluga. Nabavka materijala minus 1.248.000. Izdaci za tekuće održavanje minus 1.213.000. Je li ovo NATO budžet BiH, je li ovo podrška evroatlanskom putu BiH? Aneks 1-B Dejtonskog mirovnog sporazuma predviđa regionalni balans u cijelom regionu. Pogledajte primjera, recimo, Srbiju koliko tamo Ministarstvo odbrane izdvaja. Srbija je, recimo, u vrhu evropske liste po rastu budžeta za vojsku i odbranu. Samo u 2020. godini susjedna Srbija je izdvojila blizu 150 miliona američkih dolara za opremu i oružje, za remont naoružanja i vojne opreme u Srbiji je izdvojeno blizu 100 miliona američkih dolara. Susjedna država, ali i neki drugi susjedi nabavljaju borbene helikoptere, avione, raketne sisteme, tenkove, oklopna vozila itd. Zašto BiH ima ovakav budžet kada je riječ o odbrani? Imamo li snage ovdje u Parlamentu da progovorimo o jednoj od temeljnih stvari unutar Dejtonskog mirovnog sporazuma, a to je Aneks 1-B 8 regionalni balans naoružanja i vojne opreme u regionu. Pogledajte budžet za evropske integracije po stavkama, naknade troškova zaposlenih minus 13 hiljada, nabavka materijala minus 5 hiljada itd. Ne vjerujem da se tako ide u Evropsku uniju. Posebno mislim da je greška što se stavke vezano za ljudska prava umanjuju. Kada pogledate Ministarstvo za ljudska prava i izbleglice pogledajte malo ove tekuće transfere i grantove. Transferi za zbrinjavanje Roma minus 160 hiljada, umanjenje, za zapošljavanje Roma minus 400.000 itd. itd. Imajući sve ovo u vidu moram reći da ću glasati protiv ovakvog budžeta, a dostavljam Domu naroda pet zaključaka da se o njima izjasni konkretno. Zaključci predviđaju, između ostalog, da zadužimo Vijeće ministara BiH da najkasnije u roku od sedam dana u Parlamentarnu proceduru dostavi sve potrebne akte kako bi zaustavili povećanje plata državnim funkcionerima. Zaključci predviđaju da Dom naroda zasjeda i održava hitna zasjedanja sve dok ovo ne riješimo, a također među zaključcima pozivamo i Predsjedništvo BiH kao predlagača da se uključi u rješavanje ovog problema. Zaključke dostavljam u pisanoj formi.
[[nije uključen mikrofon]] Zahvaljujem. Riječ ima kolega Amir Fazlić.
Gospodine predsjedavajući, cijenjene kolege i kolegice, mediji i ostali prisutni koristim priliku da vas, prije svega, pozdravim i da prvo postavim jednu dilemu. Mislim da smo ipak trebali čut od predlagača ovdje obrazloženja zbog pojedinih stvari, možda bi diskusija išla drugim tokom. Vidimo da je u epicentru priča o platama, o povećanju plata parlamentaraca, ministara, izabranih zvaničnika i svega i svi ovi na koje se odnosi, uz po meni, uz po meni povećanje koje je opravdano za ove kategorije koje su zaista imale male plate i u samim kuloarima između nas poslanika ima raznih teorija, ima čak teorija koje idu dotle, koje kažu – a ko kaže da će se povećati. Zato bi molili ovdje najodgovornijeg iz Ministarstva finansija da nam jasno i glasno kaže – je li to povećanje znači i za poslanike i za sve ove nabrojane kategorije, znači političar prije svega, kako mediji kažu, šta treba da uradimo, možemo li danas nešto uradit, koji je to zakonski osnov, na koji način? Jer da vas podsjetim, ukoliko mi danas usvojimo budžet povećanje i smanjenje plata je ustavna kategorija i odma dolazimo u situaciju da već kod izrade ovih zakona, koji će mnoge kolege podnijet, ili zaključaka dolazimo u situaciju kako smanjiti onda platu, jer kršimo Ustav. Zato bi volio ove dileme prije nego što krenemo u još neke od rasprave da čujemo. I zamolio bi ministra finansija da zaista, evo, ima dosta elemenata, ja ne danas ne ulazim u svu ovu analitiku, ima ovdje elemenata za, elemenata protiv, dobrih elemenata, loših elemenata, generalno kad gledamo zna se da je uvijek bolje imati bilo kakav budžet nego nikakav, ali zna se da nikad nismo imali ovakvu situaciju i u BiH, i u cijelom svijetu od pandemije, rata i svega ostalog i svih refleksija na ovo stanje. Zato bi vas molio najmanje nam je trebala i priča o povećanju, a kamo li da se desi povećanje. I zato bi kako bi dalje mogli usmjeriti svoje diskusije, kako bi dalje u amandmanskoj i u drugoj fazi mogli reagovati sa pojedinim, sa amandmanima ili eventualno zaključcima, zamolio bi ministra finansija ili koga on ovlasti da nam pojasni. Pod broj jedan, prije svega, znači li ovaj budžet i zvanično povećanje plata ili to mi kao poslanici ne znamo, je li to ili ne i šta i na koji način možemo uradit, koji su modusi da kod već isplate za narednu, za naredni mjesec nas političara, poslanika, direktora, ministara nema u toj kategoriji? Evo na 9 jedan jednostavan način sam vam objasnio i prije diskusije, prije dalje diskusije volio bi da prije ovo svega čujemo, zamolio bih Vas ministre. Eto, hvala.
Zahvaljujem kolegi Fazliću. Ispravka krivog navoda ili replika, kolega Zlatko Miletić. Izvolite.
Kolega Fazlić, zaista ja Vas uvažavam i jedan ste mi od najdražih ovdje suradnika kad je u pitanju Dom naroda, al' moram Vam replicirat u tom smislu jel' niste u pravu u najmanje dvije stvari. Ja nisam zagovornik toga što Vi govorite bolje da budžet nemamo nikako nego da ga imamo, jel' ga nemamo nikako ima godina i po dana, pa radimo na privremenom finansiranju na odlukama, ako se ne varam, evo, nek me ispravi ministar finansija, šest ili sedam puta smo produžavali te odluke. Znate šta to građanima znači? Da je jedina stvar ovdje bitna da mi imamo pare za svoje plate, a ovi 300, 400 miliona u budžetu nas jednostavno ne interesuje pomoć bilo kome, niti bilo kom ministarstvu i bilo kom građaninu. A ta vrsta nerada, neodgovornosti se vidi da mi, ja mislim da smo jedina država u Evropi koja nema budžeta za 2021. godinu, ljudi moji. To je jedna stvar. Druga stvar, sa tim se ne slažem, sa tom uranilovkom da je plaća ustavna kategorija. Milim vas, vrlo lako je to pitanje riješit da je predlagač, mislim i na Predsjedništvo i na pripremu prijedloga budžeta, mislim ne samo na ministra finansija, mislim na Vijeće ministara kao organ, oni su morali imat to u vidu i šta je bio problem da uz ovaj zakon predlože izmjenu i dopuna Zakona o plaćama i naknadama i da kažu – ljudi moji, ovo za nas da mi uzmemo ove pare je sramota, snizićemo nama koeficijent za jedan i to je tih 535 maraka. Jel' to bila neka velika pamet? Znači, molim vas, ako već razgovaramo dajte da ovo pitanje dovedemo u racionalnu mjeru, da građanima, ako ne dosad, evo da sad pokažemo makar jedan dio empatije da nismo toliko pohlepni i da ne moramo to bit zaista ako nema potrebe. Hvala lijepo.
Zahvaljujem. Replika, kolega Fazlić. Izvolite.
Dobro kolega je replicirao, ali moram spomenuti da ove baš tvrdnje nisam ja ovako rekao, može se pogledati u stenogramu. Ja nisam rekao da je bolje imati nekakav budžet nego nikakav, postoje teorije da je bolje imati budžet nego nemat. Vi ste rekli da je bolje nikakav nego nikakav imat, tako nekako. Znači, ja hoću da kažem da čujemo od predlagača ovdje šta su razlozi, treba li nam budžet, nismo ga imali dosad, ja se slažem s Vama u ovoj diskusiji nema potreba da raspravljamo, trebamo, šta su to argumenti da je kroz ovakav budžet sad došlo, jer je tema svega ovog što ja u uvodu izlažem, to su ove plate. Zašto, je li to ili ne? S druge strane ovo što sam rekao ustavna kategorija, ne branim plate, nego želim da kažem da ćemo doć u problem. Danas 10 prođe budžet i povećamo plate, kako ćemo ih onda smanjit, a svi želimo da ih smanjimo, onda kršimo Ustav. Doduše bilo je na Predstavničkom domu pojedinih odluka koje su skresane i sprovode se. Zašto ja ovo kažem? Da nam se ne bi neko naknadno uzeo kao pamet da mi to ne možemo, a svi to želimo, svi želimo da smanjimo i niko ne želi ovdje da to povećava. Tu smo, ja i Vi, kolega apsolutno se slažemo. Znači, ovdje se možda samo nismo dobro razumjeli, Vi ste rekli bolje nikakav nego nekakav. A pazite, zašto ja smatram da je bolje imati budžet, jer mi imamo ovamo 18 hiljada ljudi koji čekaju budžet, imamo vojsku, imamo policiju, imamo sve ostalo, uz sve ove minuse koje je neko pametno provukao kroz ono što zaista treba. E hajmo to ispravit što treba da se ispravi i imamo budžet. Evo, mislim kolega da ste zadovoljni.
Zahvaljujem kolegi Fazliću. Za riječ se javila kolegica Marina Pendeš, diskusija. Izvolite.
Zahvaljujem. Ja sve vas, drage kolege, od srca pozdravljam. Zahvaljujem se predlagaču u ovom slučaju, znači, nama je iz Zastupničkog doma došao ovaj Proračun, tako da ne vidim razloga da se na nančin na koji se proziva i ministar finacija proziva, on je odradio sve u ovih nekoliko godina što je bilo u nadležnosti ministra financija. Vrlo dobro svi znamo, nismo od juče, da utvrđivanje i Fiskalnog okvira i utvrđivanje proračuna institucije, raspodjela ide kroz Fiskalno vijeće i ne može se samo jedna osoba, a to je ministar finansija, na neki način optuživat da nije na vrijeme sukladno procedurama itd. uputio u proceduru. Smatram da je ovaj Proračun napokon došao i mislim da se treba o njemu odrediti na način da ga usvojimo. Svaka inicijativa ili komentar o velikoj brizi da se na taj način povećavaju plaće dužnosnicima, što jeste, ispričavanje da se usvoji proračun za mene je ustvari aktivnost da se ne poveća plaća državnim službenicima, uposlenicima, pripadnicima Oružanih snaga, jer smo mi u poslednjih nekoliko godina usvojili izmjene zakona gdje se na neki način povećava plaća najnižim vojnicima i dočasnicima u Oružanim snagama, govorim sa najnižim činom. I mislim da je ovo krajnje, krajnji, krajnja aktivnost nas u Domu naroda da podržimo proračun. Ja se slažem da postoji ili je trebalo postojati određeni stav, način iznalaženja određenog, da kažem, procedure, da li je to izmjena zakona ili šta, da se izuzmu iz ovog povećanja, kad govorimo o osnovici ne možete vi izuzeti nas kad je to zakonom definirano, ali sad to sprječavat za mene je to populistički, jer je predizborna kampanja. Ja očekujem da mi ovo podržimo, isto kao što očekujem da i entiteti i Republika Srpska i Federacija, i premijeri i jednog i drugog entiteta, i ministri financija jednog i drugog entiteta dadnu potporu predsjedavajućem Vijeća ministara i ministru financija kako bi mogao sve ono što je usvojeno kroz pregled obrane 2016. od strane Predsjedništva BiH, a koje se tiče modernizacije i opremanja Oružanih snaga ispoštovat. To nije sto miliona, to je cirka 500 miliona u određenom vremenskom periodu. Naravno, tih 500 miliona je jako puno, ali ja evo očekujem i podržavam, a sad pričamo o principima ne govorimo o amandmanskoj fazi i u tom smislu ja ću podržat ovaj prijedlog.
Zahvaljujem kolegici Pendeš. Za riječ se javila kolegica, a ispravka krivog navoda ... [[nije uključen mikrofon]] 11
Samo da ispravim gospođu u jednom navodu koji apsolutno nije tačan. Ja koliko se sjećam kad sam podnio inicijativu 23.10.2020. godine tad nije bilo izbora i nije bilo potrebe za bilo kakvim populizmom i tad i 12.01. ste glasali protiv toga. Ja sam jedini iz ovog Doma naroda, šest protesta je dole bilo, četiri puta sam s našim službenicima i namještenicima izašao da ih podržim u toj namjeri, četiri puta, dok su čak i pojedini od njih se smijali ovdje iz zgrade i govorili – ja vidi ovih budala dole. Ali ja sam, ja hoću da im pružim podršku u svakom smislu te riječi, jel' ako mi nismo u stanju na adekvatan način da se brinemo o njima pa kako ćemo se birinut o svojim narodima i o svom stanovništvu. Znači, molim vas, ako mislite da nisma u pravu nađite stenogram vidite kako je ko glasao, sve će vam biti jasno i zaista u ovom trenutku ja nemam bilo kakve potrebe za populizmom, ali ne mogu da shvatim, pogotovo što gospodina Bevandu smatram stručnim, da niste mogli izać iz ove situacije na način da vam čovjek, on ili neko drugi na Vijeću ministara kažu – ljudi moji pa ovo nije ok, ovo nije moralno, nije časno. Ja preko toga ne mogu preći. Znači, nije ovdje sporno da mi pomognemo naše državne službenike i namještenike, al' da na hinjski način iskoristi se ovo da nekoj higjeničarki date 50 maraka, sebi da uzmete 500, mislim stvarno da nema smisla, stvarno.
Zahvaljujem. Riječ ima Lidija Bradara.
[[nije uključen mikrofon]] Ne, opet ispravka krivog navoda.
Ispravka krivog navoda, izvolite.
... [[nije uključen mikrofon]] jer uvaženi, žao mi je što ste se prepoznali u ovome populizmu, kad sam govorila o populizmu, jer ukoliko neko godinama nastoji da se poboljša status državnih službenika zna se na koji način se to radi, a to je izmjenom zakona. Zna se na koji način ide procedura izmjene zakona i onda pokušava se već evo kroz Povjerenstvo za financije, kao što je gospodin Bećirović govorio, svaki put pita gdje nam je proračun, gdje nam je proračun, iako je i sam znao da proračnu nije u Vijeću ministara, kod ministra financije, nego da je u Predsjedništvu i da Vijeće ministara ponovno čeka, na neki način, sukladno toj proceduri. Često se, ja sam samo govorila da se pokušava optužit ministar financija za nešto što nije njegova direktna odgovornost, a svi zaboravljaju da Vijeće ministara je jednoglasno ovo podržalo, da je otišlo u Zastupnički dom, odnosno Predsjedništvo, u Zastupnički dom da je i tamo dobilo većinu i ne znam šta drugo da kažem ako nije populizam.
Zahvaljujem. Kolegica Bradara, diskusija. Izvolite. 12
Zahvaljujem, sve vas lijepo pozdravljam. Pa, evo, ja sam mislila da ćemo mi o načelima i principima i prvom čitanju zakona o institucijama, o financiranju institucija BiH ovo priču nekako na drugačiji način završit. Meni je jasno i svima, i to svaki put kažem, da je proračun najpolitičkiji dokument kojeg usvajamo, on ... [[nije uključen mikrofon]] Zakon o financiranju institucija ili kako ga mi od milja zovemo proračun na svim razinama ima svoje određene aspekte, prije svega i socijalni, i sindikalni, i ekonomski, i financijski, i u konačnici i politički, i društveni aspekt i samim tim i proračun jedne zemlje, kojeg bi mi danas trebali usvojit, bar ja to tako mislim, je jako važan za sve segmente u društvu. Ja želim nas ovdje podsjetiti, ja znam da je nama lijepo nas slušat, nas sve skupa gledat, mi da imamo svoju jasnu viziju ovaj bi proračun sigurno bio veći, ovaj proračun je šestina jednog entitetskog proračuna i mi se sad ovdje hvatamo za detalje. U BiH postoje striktno podijeljene nadležnosti, ja znam da bi neki ljudi voljeli i da postoji vizija da BiH treba drugačije izgledat, u ovom trenutku ovo je BiH koja se sastoji od četiri razine vlasti, pa imate općinske proračune, županijske proračune, federalne, entitetske proračune i na kraju imate proračun institucija ili Zakon o financiranju institucija BiH. Tako da, ja vas molim i podsjećam na nadležnosti. Možemo mi ovdje kukati za pet tisuća maraka, 50 ili, ja sam nesretna što mi neke, nismo sve svoje probleme dosad riješili i što to ne uspijevamo riješiti. Mislim da u svakom slučaju postoje institucije, postoje i drugi proračuni koji ova životna pitanja i puno toga se ulaže u oblasti kojima se trebaju definirati i koje su u njihovoj izravnoj nadležnosti. Meni je takođe žao što mi dosad, već kad pričamo, mi možemo pomagat na ovaj ili na onaj način, nismo smogli snage na razinama gdje je to moguće da se naprave mjere koje će zaustaviti ovaj sunovrat standarda stanovništva u BiH na svim razinama, u svim sredinama, jer moraćete priznat bez obzira koliko netko ovdje bio više ili manje glasan, svi mi živimo na nakim adresama i živimo s običnim ljudima, iako ja sebe doživljavam kao običnog čovjeka i jako sam ja svjesna svega što se događa i standarda, i špekulativnih, i manipulativnih divljanja na tržištu u BiH kojeg mi niti smo u mogućnosti zaustaviti, niti bilo što napraviti. Ono što ja znam o ovom Proračunu i pretpostavljam da je procedura bila da ste imali proračunske zahtjeve, da su ti proračunski zahtjevi prošli svoje procedure i ja vjerujem da je to tako napravljeno, sigurna sam da je on uravnotežen i da je on konsenzusom i jednoglasno usvojen kao prijedlog na Vijeću ministara, da je on nama došao od strane Predsjedništva, da ga je usvojio Zastupnički dom i ja ne vidim razloga da mi o tome raspravljamo. Što se tiče ovog povećanja cijena o kojem smo, povećanja plaća koje su sad izbile u prvi plan, ono što ja znam o proračunu i što znam o, znači, utvrđujete osnovicu za sve, sad znači i ona je, to je osnovica, isto sad kad bi rekli, e osnovicu u bilo kojoj instituciji i tako je svugdje, znači, ako imate općina utvrdi osnovicu za obračun plaća na razini općine, županija za razinu županije, Federacija za razinu Federacije, netko to radi tromjesečno, netko po zakonu o proračunima to se radi na razini godine i to je to. Isto kada bi vi u općini načelnik utvrdio ili gradonačelnik osnovicu za namještenike, pa drugu osnovicu za državne službenike, a treću evo osnovicu za samog sebe. To su sad principi o kojima mi možemo pričat. Ja smatram ... [[nije uključen mikrofon]] nekih koji su sudjelovali na raznim razinama, mi smo imali veliku ekonomsku krizu, u koju sad opet ulazimo, 2009. godine i normalno da su tada i skresana određena prava, smanjena je osnovica i nekim čudom je ta osnovica zaleđena na razini BiH. Ja smatram da u svakom slučaju je trebalo jedan od načina da se poboljša položaj skoro 20 tisuća uposlenika koji zajedno s nama dijele ove institucije, ovu zgradu, ove ulaze, koji nas dočekaju s osmjehom, koji nam donesu, pripreme sve ostalo i njihov je položaj trebalo na neki način popravit. Način na, da, da, za početak vratite osnovicu na onu iz prethodnog perioda, o čemu je kolega Miletić govorio, pri tome i ja podsjećam da nema kod nas prestanka kampanje, mi smo i 2020. bili u kampanji za 13 lokalne izbore, znači, ona se ne odvaja, nije to sad evo, i mi smo sad opet u kampanji, mi smo vječito u nekoj kampanji i mislim da je to osnovica. Mi smo, kao što znate, već predložili i u proceduri se također nalazi jedan zakon koji je prošao u Zastupničkom domu, a to je Zakon o izmjenama i dopunama Zakona o plaćama u instutcijama BiH, za koji ja vas sve pozivam kad se nađe na dnevnom redu Doma naroda da ga podržimo, on još dodatno poboljšava položaj najugroženijih skupina, namještenika i državnih službenika, u institucijama BiH. I evo kad budemo imali još raspravu, ja, mi ćemo vidjeti u drugoj fazi što ćemo napravit po ovom pitanju, ja mislim da ovo ne može dovest u pitanje usvajanje proračuna, jer mislim da je u ovom trenutku za stabilnost BiH, za sve one uposlene, za funkcioniranje institucija BiH proračun treba. A način na koji ćemo se mi odnositi prema bilo kakvim povećanjima i šta ćemo mi napraviti u konačnici s tim pustite da u drugoj fazi o tome raspravimo. Ja bih sve kolege pozvala da mi danas bar u ovoj fazi usvojimo u prvom čitanju Prijedlog proračuna, da pristupimo amandmanskoj fazi i da se onda opet za nekih sat vremena nađemo ovdje i vidimo u konačnici što ćemo. Hvala.
Zahvaljujem kolegici Bradari. Krivi navod, kolega Miletić.
Pa na osnovu, moram se javiti opet, oprostićete mi evo što sam učestvovao, znači, zaista slažem se u 95% s Vašom diskusijom i nemam zaista ništa protiv, hoću samo da kažem dvije stvari. S obzirom na, da aludirate da pojedini od nas hoćemo naku unitarističku, centralističku il' ne znam ni ja kakvu BiH, ja shvatam administrativne nadležnosti države, entiteta, ako hoćete kantona, gradova itd. i to nije sporno, ali vas podsjećam na činjenicu da mi ovdje nismo u stanju napravit ništa za te građane. Gospodina Bosića, koga ja jako uvažavam, pa sad smo čovjeka, nema po sata da smo ga preglasali. Je li problem kad je u pitanju, kad su u pitanju izmjene i dopune Zakona o akcizama da to donesemo? Nije problem. Znači, jel' čekamo da nam cijena goriva bude pet maraka. Ja shvatam da ovdje pojedina gospoda koja se vozaju službenim autima 20 godina da niti imaju privatno osobno auto, niti, ne idu na pumpu, gorivo je 3,76 na pumpi, pa jel' trebamo čekat pet maraka. A sad da ujedno repliciram Vama, s obzirom da ste branili u proceduralnom smislu nema komisije, nije komisija ili povjerenstvo donijelo odluku, i nije kad ste u komisiju stavili bolesnu ženu za koju je neizvjesno kaće doć, to znači da Vi imate političku namjeru da se to ne desi nikad. I usput dvije stvari još. Gospođo Lidija, znači, ja ću Vas svakako podržat u toj nakani, ja nemam kompleks od HDZ-a i Vaš prijedlog onih koeficijenata koji ste predložili, ja sam i tad i u budućnosti ću glasat za njega, jel' smatram da to naši vojnici, policajci, državni službenici zaista zaslužuju. Ali šta želim na kraju da kažem kad je generalno ova priča u pitanju. Mislim, a evo gospodin Bevanda, znači, gospođo Marina ne prozivam čovjeka lično, al' me interesuje s obzirom da je naš direktor ili ravnatelju Uprave za indirektno oporezivanje rekao da je u odnosu na '21. godinu u prvih osam ili devet mjeseci skupljeno 750 miliona viška para, evo interesuje me – gdje su te pare i ko sa njima raspolaže i na koji način, ako ćemo već pričati o nekoj strategiji zakona? Hvala lijepo. 14
Zahvaljujem kolegi Miletiću. Kolega Bosić, rasprava. Izvolite.
Hvala predsjedavajući. Pa ovaj budžet je nešto što se usvaja svake godine na vrlo sličan način, znači, vrše se preraspodjele sitne gore-dole, lijevo-desno, iz ovog prebaci malo u ono i to je otprilike taj okvir i mi ovdje pričamo o porukama, ne znam ko je rekao, kakve poruke šalje taj budžet. Znači, te promjene u budžetu su otprilike samo na nivou političkih poruka koje vi šaljete javnosti, na primjer kad povećate za milion maraka donaciju Ustavnom sudu BiH vi šaljete javnosti poruku da je ta institucija vama važna i zato mi nije jasna priča SNSD-a, odnosno vlasti u Republici Srpskoj da Ustavni sud BiH treba ukinuti i da ne radi dobro svoj posao. Ali to je poruka koju SNSD šalje na svoj način, ne prema građanima Republike Srpske nego prema međunarodnoj zajednici, to je očigledno. I tako sitnih tih poruka i sitnih stvari ima mnogo. Ali primjećujete li vi da mi ovdje vodimo žučnu raspravu oko plata ljudi koji rade ovdje i koji su funkcioneri ovdje, a ogromna većina ljudi uopšte nije u tom statusu 95, 99% ljudi nema nikakve veze, ni koristi, ni štete od ove rasprave koju mi vodimo ovdje. Ono od čega su oni imali korist i što su očekivali od nas da uradimo to je bilo u priči o smanjenju, ukidanju akciza i o priči o ukidanju, odnosno smanjenju PDV-a i to je ono što bi svi osjetili i vjerovatno donekle što bi stabilisalo situaciju i priliku oko divljanja inflacije ili potencijalnog divljanja inflacije u BiH. Znači, bavimo se nečim i igramo igre koje smo igrali sto puta, ja ću, znate šta mi je palo na pamet, palo mi je na pamet iz onog izvještaja koji nismo uopšte ni dobili ovdje od strane Uprave za indirektno oporezivanje, ona rečenica – da ne treba smanjivati PDV na osnovne životne namirnice, na hljeb, mlijeko i ono što ulazi u osnovne životne namirnice, jer će te namirnice kupovati i bogati, pa onda ne treba omogućiti da to bude ukinuto ili smanjeno. E tako mi se čini da i ovo, ova priča ovdje, moramo usvojit budžet zbog ovih radnika ovdje, a ovo što će oni koji imaju najveće plate i primanja dobiti to je kolateralna šteta i to mi se čini otprilike na istom nivou logike kao ova priča što sam maloprije ispričao. Znači, za mene je budžet neprihvatljiv zato što je izazvao takvu rekaciju javnosti i što bi podrška takvom budžetu i ignorisanje te rekacije javnosti i poruke javnosti da morate nešto uraditi u skladu sa njihovim zahtjevima bila pogubna po institucije, ne samo BiH, nego po sve političare bez obzira ko su i šta su. Znači, ni na kakav način neću podržati ovaj budžet, a vama predlažem da nađete način da što prije u javnosti pokušate da ispravite ovaj, ovu sliku koju ste stvorili ne samo o Parlamentu, nego o svim onim ljudima koji se bave politikom ili koji su na vlasti i u BiH, i u entitetima, jer čini mi se da ovo kako ide će imati mnogo veće reperkusije ne samo izbore, znači, evo sad ne govorim o izborima, ovo kako idemo nizbrdo u svim segmentima društva pitanje je gdje će završiti. Naši standardi u svemu, pa i u politici su otišli deset stepenica niže, naše diskusije političke nisu ni blizu intelektualno diskusijama koje su se vodile u parlamentima i u ovim salama prije deset ili petnaest godina. Sve ide nizbrdo, ko će zaustaviti to? Evo i ovaj budžet i rasprava o budžetu je otprilike u tom duhu, zato vas upozoravam, znači, ne molim to je vaša lična volja, upozoravam vas da ipak treba da sjednete i razmislite da prije usvajanja ovog budžeta nađete odgovore na ona pitanja koja javnost očekuje od Parlamenta da im da. 15
Zahvaljujem. .... navoda, kolegica Pendeš.
Krivi navod je taj što se kroz izjavu uvaženog gospodina Bosića stiče dojam, odnosno informira javnost da je u vezi, hoću reć, obrnuto proporcionalno povećanje plaća državnim službenicima, uposlenicima kroz ovaj proračun povećanjem osnovice u biti šarena laža, a da bi oni imali veću korist da je se uvela diferencirana stopa PDV-a, odnosno da su se smanjile akcize, što nije točno, što nije točno, a to se može obrazlagat. Drugo, nije točno da je na takav način, možda je doduše gospodin Bosić tako razumio infromaciju koja nam je dostavljena od Uprave za neizravno oporezivanje, ja smatram da potrošnja, društvena potrošnja ima veze sa povećanjem plaća i ukoliko niste povećali plaću radnicima, a radnik je između ostalog ... ovdje u Parlamentu, odnosno izaslanik, onda jer nemate mogućnost da potrošite to bilo gdje, odnosno u veleprodajama i bez obzira. Znači, naša je, naše je, na nama je i u tom smislu mogu samo prihvatiti odgovornost kao članica HDZ-a da nismo dovoljno uradili na nižim razinama vlasti, prvenstveno mislim na razini Federacije, odnosno kantonima kad su u pitanju inspekcije da spriječimo divljanje cijena na tržištu, da spriječimo divljanje i povećanje cijena kad su u pitanju marže i gorivo zajedno sa svim ostalim koalicijskim partnerima gdje smo u vlasti. S druge strane govoriti o budućnosti BiH, a i u prošlom mandatu ste bili, ne Vi, ali članovi Vaše stranke u sastavu Vijeća ministara i činili ste sve da BiH bude usporena na evroatlanskom putu, a i evropskom.
Zahvaljujem kolegici Pendeš. Kolega Bosić, krivi navod.
Pa gospođo Pendeš, ja ne znam da smo mi radili nešto da usporimo, vjerovatno imate neke argumente, ali sam sasvim siguran da iako smo radili da usporimo da smo to radili na veoma amaterskoj bazi u odnosu na HDZ koji to radi ove protekle četiri godine. Znači, to što se sve zaustavilo u ove četiri godine je plod politike ne samo HDZ-a nego plod politike ove tri vladajuće stranke. I moram da kažem da ste me ili pogrešno razumjeli ili se ja nisam dobro izjasnio, izrazio, ja nisam protiv povećanja plata službenicima u zajedničkim institucijama, znači, ljudi moraju da žive od ... životni troškovi su otišli mnogostruko gore, ljudi moraju da plaćaju svoje obaveze, moraju od nečega da izdržavaju svoje porodice. Znači, nije tačno, ali pitam – šta je sa hiljadama, stotina, hiljada onih koji rade u privatnom sektoru, koji rade kao najamnici, koji rade, koji, o kojima nema nikakve inicijative vlasti i prijedloga načina kako da im se pomogne da se i njihove plate, da i oni mogu da prežive? Ne mislim da bi trebali, kao što ne mislim da treba da budu povlašćeni i privilegovani političari, ne mislim da treba da budu povlašteni ni oni koji su službenici u institucijama, ovdje se radi o tome da, koji je princip politike u odnosu na narod. Da li politika služi narodu i da li je to njena svrha ili je narod taj koji treba da političare izdržava i na neki način održava kao poseban entitet. Ja mislim da je ovdje velik problem u BiH što nikada nije prošla notorna činjenica da vlast postoji da bi služila narodu, nego je uvijek 16 ____________(?) [[nije uključen mikrofon]] Molim? ____________(?) [[nije uključen mikrofon]]
/nije uključen mikrofon/
.....da ovdje trebamo raspravljat o poboljšanju statusa svih građana BiH na način da ondje gdje imamo vlast, a vlast imamo u općinama, imamo u županijama, imamo u entitetima Republika Srpska, Federacija BiH i Distrikt Brčko i tu smo se trebali pobrinut da kroz određena sredstva, a znamo kako je raspoređen kroz Fiskalno vijeće proračun, napravljen Fiskalni okvir, da prepoznamo koje su to skupine ili bolje rečeno oblasti gdje možemo pomoć našim ljudima, da li se radilo o umirovljenicima, da li se radilo o onima koji imaju minimalnu plaću. S druge strane, ukoliko želite na državnoj razini, a znam da su i vaši predstavnici stranaka, znači, i u prošlom sazivu, a evo i Vi sada, znači, onda trebate podržat inicijativu gospodina Bećirovića da se na državnu razinu digne, recimo, gospodarstvo i sve ostalo, pa se mijenja zakon na državnoj razini i na taj način možemo pomoći svim u privatnom sektoru. Vrlo dobro znate da postojeći zakoni na državnoj razini ne prepoznaju to nego na entitetima i u tom smislu mislim da je bespredmetna rasprava u ovom Parlamentu.
... [[nije uključen mikrofon]] zaključujem raspravu. ____________(?) [[nije uključen mikrofon]] Ako se javlja kolega Bevanda, ministar finansija. Izvolite ministre. Izvinjavam se.
Evo pozdrav svima uz želju za uspješan rad, to iskreno želim. Postaje pomalo hendikep za mene osobno, to činjenica da sam na svakoj sjednici i onda se od ministra Bevande apsolutno sve traži. Ja ću pokušat da ne ponavljam se, ovaj, bez obzira i da ne provociram bilo koga. Znači, ja sam podnio izvješće ovom Domu, odnosno obadva doma po zahtjevu zajedničkih kolegija, gdje se postavljalo opravdano pitanje zašto nema proračuna, zašto, koje 17 su procedure i sve ostalo. Znači, neću govoriti više o Zakonu o Fiskalnom vijeću, koji je prekršen i krši se već dvije godine, ali ga ne krši Ministarstvo financija, a posebno ne ministar. Znači, podsjećam vas na Zakon o Fiskalnom vijeću koji određuje izdvajanja za državni proračun za period od tri godine, bez odluke Fiskalnog vijeća ne možete krenut u izradu proračuna. Mi smo 18 mjeseci na privremenom financiranju, na privremenom financiranju, sve referentne uporedne veličine su, znači, na nivou 2020. godine, 2020. godine je bila pandemija i mi smo između ostalog iz proračuna makli sve ono što smo, što su svi smatrali da treba maknuti i novac usmjerili za sanaciju troškova, posljedica kovida, sredstva raspoređena entitetima i nižim nivoima vlasti. Krenuću od, samo se referiram na ovo svježe, neko je upitao – gdje je 700 miliona koje je Uprava išla medijski da su ostvarili u ovih pet mejseci? Znači, opet se vraćam na ovo šta je Fiskalno vijeće, znači, ni marka od ovih 700 miliona povećanja nije išla država nego isključivo entitetima i Brčko distriku, znači, nižim nivoima vlasti. I državi nema ništa, tako je propisano zakonom i to je to. Što se tiče osnovice, osnovica je propisana zakonom i prošlu godinu čitavu godinu uz jedno trideset urgencija Ministarstva financija, odnosno mene nismo na Vijeću ministara uspjeli da donijeti osnovicu.... imali zahtjev, prije svega sindikata, da se osnovica poveća, pa je bila malo povećana u prošloj godini, zaboravlja da je donesen bio proračun na Vijeću ministara, došao u Zastupnički dom i, u sedmom mjesecu prošle godine, tu zaustavljen i nikad ga nismo imali. Znači, ova osnovica koja je donešena kad i Globalni fiskalni okvir, istog datuma, to je bilo 30.03. ove godine, znači, na Vijeću ministara osnovica, a na Fiskalnom vijeću ovaj Fiskalni okvir i vezano za to sam, kažem, podnosio izvješće da se, nemam se za što pravdati, ovaj, ali evo opet ista pitanja i opet traži iste odgovore, pa sam vjerojatno i pre, predosadan. Znači, urgencije prema Fiskalnom vijeću, urgencije prema Vijeću ministara. Ova poređenja što kažem, kad kažete poređenja, ona su na specifičnu 2020. godinu i vi sve znate specifičnosti koje su tada bile. Poštovali smo i ja sam osobno poštovao sve zakone, nijedan zakon nisam prekršio, a budući da se već ostvaruje ono javno izrečene tvrdnje da sam ja počinio i krivična djela, znači, odgovaram i kroz već pristigle prijave tužiteljstvu, gdje stalno moram pričati i prilagati ove argumente. Znači, mislim da me niko neće puno slušati danas, kao što me niste slušali kad sam podnosio izvješće po zahtjevu kolegija, a otprilike su tvrdnje i ovo što sam rekao iste. Hvala lijepo.
Zahvaljujem ministru Bevandi. Denis Bećirović, ispravka krivog navoda. Izvolite.
Ja mislim da danas nema prostora ni za kakve dimne zavjese i da je vrlo jasno o čemu je ovdje riječ. U svom prethodnom izlaganju jasno sam rekao da su prekršeni svi zakoni koji reguliraju pitanje usvajanja budžeta, kao i poslovnici. I moram izraziti žaljenje što je ovdje samo ministar finansija, gospodin Bevanda, u sali, a što već mjesecima, da ne kažem godinama, u sali nema predsjedavajućeg Vijeća ministara BiH. Da li iko zna neku vladu u Evropi ili svijetu da premijer ne dolazi na sjednicu čak i kad se usvaja budžet na državnom nivou? Ako ima takav primjer neka se navede. Žao mi je također što niko nije demantirao nijednu od ovih teza koje sam i o kojima sam govorio u svom izlaganju. Predložio sam, dakle, i prije usvajanja budžeta, ali i u okviru ove tačke konkretne zaključke kako možemo ispraviti ovu nepravdu i zaustaviti povećanje plata, odnosno plaća najviših državnih funkcionera. 18 Moram također jednu stvar vrlo jasno reći, Ustav nije prepreka da to uradimo. Unutar Parlamentarne skupštine BiH ukinut je bijeli hljeb i napravljena je ušteda od nekoliko desetina miliona maraka, na prijedlog poslanika Damira Arnauta. U mandatnom periodu 2010 – 2014. bio sam tada i predsjedavajući Predstavničkog doma, neki se i sjećaju, ukinuli smo regres, odnosno smanjila ga na 1 KM, prepolovili visinu dnevnica, bili na pragu, lično sam bio predlagač ukidanja jubilarne nagrade. Dakle, nije Ustav nikakva prepreka da mi zaustavimo nemoralno povećanje primanja najviših državnih funkcionera. Naravno postavlja se pitanje – da li imamo volje i da li imamo mehanizme? Postoje svi mehanizmi da to uradimo, ista parlamentarna većina je u Predsjedništvu, u Kolegiju Doma naroda, u Kolegiju Predstavničkog doma, u Vijeću ministara BiH, čak štaviše u Domu naroda i u Predsjedništvu sjede i predsjednici tri ključne stranke vladajuće koalicije. Svi mehanizmi postoje da to promijenimo, ako se hoće. Kako je uopće došlo do ovog prijedloga u Parlamentu BiH i da mi moramo danas o ovome govoriti? Ovo što pokazujem je Zapisnik sa 48. redovne sjednice Vijeća ministara od 30. marta ove godine, tačka 10. Prijedlog odluke o visini osnovice za obračun plate zaposlenim u institucijama BiH. Vijeće ministara je usvojilo ovu Odluku koju pokazujem,
Samo ako možete na vrijeme da vodite računa.
ovo je jako važno nekoliko samo informacija, Odluku o visini osnovice za obračun plaće za 2022. godinu. Znate kako je ova Odluka u Vijeću ministara usvojena? Jednoglasno. Evo, jedinog ministra nek kaže ako griješim. Jeste jednoglasno, dakle, svi ministri glasali za ovo, SDA, SNSD, HDZ. Šta piše ovdje u članu 2. – osnovica za obračun plaće utvrđuje se u iznosu od 535 KM. Šta je bilo prije ove Odluke? Posljednja odluka iz 2020. godine kada smo imali zadnji budžet, član 2. iznosio, odnosno pisalo – osnovica za obračun plaće utvrđuje se u iznosu od 475,69 KM. To su odluke. Šta kaže Zapisnik sa te sjednice Vijeća ministara?
Molim Vas, žao mi je Denise što moram insistirati ... hajte molim Vas.
Evo završavam sa par rečenica. Zapisnik ovako glasi – Ministar finansija i trezora je obrazložio ovu tačku dnevnog reda o povećanju i nije bilo nijednog ministra koji se prijavio za raspravu. To je taj Zapisnik i o čemu mi onda govorimo, o čemu pričamo, kakve dimne bombe bacamo pred ljudima, ovdje su stvari vrlo jasne.
Zahvaljujem kolegi Bećiroviću. Ispravak krivog navoda, Marina Pendeš. Izvolite. 19
Želim kazati da nije točno, jer gospodin Bećirović je kazao da neko baca dimne bombe, da su prekršeni zakoni i poslovnici, za nezakonito djelovanje, ali nije jasno definirao ili naveo ko su ti. Zato bi u budućnosti bilo ko ovdje u ovom Palramentu ukoliko zaista želi stati iza svojih riječi treba navesti je li to ministar financija, je li to zamjenica predsjedavajućeg Vijeća ministara, gospođa Turković, koju niko ne smije ovdje spomenuti, a koja nikad se ovdje nije pojavila, ja se ne sjećam da je se pojavila, al se spominju neki drugi. U tom smislu smatram da stvarno treba biti moralan i onda prihvatit i svoje greške.
Zahvaljujem kolegici Pendeš. Zlatko Miletić, krivi navod. Izvolite.
Žao mi je što smo raspravu o jednom ovako važnom dokumentu pretovrili ga samo na pitanje plaća. Zahvaljujem se gospodinu ministru što je odgovorio na ovo moje pitanje gdje je ovih 700 miliona, sad mi je situacija malo jasnija. Ja sam jedna od osoba iz ovog Parlamenta koji sam prijavio nadležnom državnom tužiteljstvu po NN počiniocu osobe zašto nemamo budžeta za '21., '22. godinu i zašto na vrijeme SIP, odnosno CIK nije dobio novac za provođenje izbora. Znači, nikog nisam osobno pomenuo, niti me interesuje ko je taj, al' evo da uzmem ovu činjenicu, a uvažavam i od prošli put kad je ministar Bevanda govori, da je krivo, pod navodne znake, trogodišnji nerad Fiskalnog vijeća. Gospodo u Fiskalnom vijeću nalaze se vaše političke partije, znači, predstavnici vaših partija, ne nalazim se ja osobno, znači, neko mora bit odgovoran, to je prva stvar. Druga stvar. Šta mene ljuti? Evo, gospodin Bevanda reče 18 mjeseci radimo na privremenom finansiranju, ako sam dobro razumio. Molim vas, objasnite mi koja je to umjetnost da pod privremenim finansiranjem od 22 319 dođemo do 23 559 hiljada zaposelnih za 1200 više nego protekle godine? Pa to ljudi moji, ja sam gledao gdje su se ljudi zapošljavali, hajde ima opravdanje kad je u pitanju Granična policija, čini mi se, tamo Ustavni sud i neke institucije, ali ljudi moji 1200 ljudi da se primi, ako sam ja dobro pročitao ili sam ja ćorav, znači, mi sad imamo zaposlenih 23 559. Da završim, molim vas, i evo neću više jel' sam dosadan i peglam vas, ja ću evo iskoristiti ovu priliku. Ja sam pripremio zaključak uvažavajući ovo što ministar Bevanda govori, evo da je fiksna osnovica 535 vrlo se lako iz ovog problema može izać da zadužimo Vijeće ministara da odmah, najkasnije u roku od 30 dana izađe s prijedlogom promjene Zakona o plaćama i naknadama na način da umanje koeficijent za obračun plaće za jedan svim izabranim i imenovanim licima u institucijama BiH i to u iznosu od 535 maraka i mislim da će stvar biti riješena. Evo, izvolite uzmite. Hvala.
Zahvaljujem. Nema više prijavljenih za raspravu, zaključujem raspravu. 20 I sada ćemo se izjasniti prvo o zaključku Kolegija, pa onda o zaključcima kolege Bećirovića i ostalim zaključcima koji stignu na sto. Dakle, Zaključak Kolegija – Kolegij Doma naroda u skladu sa članom ... ____________(?) [[nije uključen mikrofon]] Pročitaću ja pojedinačno, možete ih dobiti nije problem. Molim vas dajte umnožite zaključke i dajte.
[[nije uključen mikrofon]] Biće umnoženo... morate sačekati.
Pa dobro dok, izjasnićemo se o ovim, to je moglo i ranije da se umnoži. Dakle, idemo se izjasniti o Zaključku Kolegija – Kolegij Doma naroda u skladu sa članom 127. stav (3) Poslovnika Doma naroda predlaže da se skrati amandmanska faza za Prijedlog zakona o Budžetu institucija BiH i međunarodnih obaveza BiH za 2022. godinu u trajanju od sat vremena. Je li dovoljan sat vremena? Jeste. I da nadležna Komisija za finansije i budžet Doma naroda po isteku amandmanske faze dostavi svoj izvještaj o Prijedlogu zakona, te da se u nastavku ove sjednice obavi rasrpava i glasanje o Prijedlogu zakona o Budžetu institucija BiH i međunarodnih obaveza BiH za 2022. godinu u drugom čitanju. Pripremite se za glasanje, dajte da glasamo za ovaj Zaključak. Dakle, prisutno 11 – za 9, protiv 1, suzdržan 1. Imamo opštu, imamo entitetsku većinu. Konstatujem da je ovaj Zaključak usvojen i ja predlažem da obavimo raspravu o ostalim zaključcima i da damo Komisiji za finansije i budžet sat vremena i da nastavak sjednice bude u pola dva. Slažete se? Slažete. Evo sačekaćemo da se kopiraju ovi zaključci pa da se možemo izjašnjavati o zaključcima. /delegati čekaju da služba kopira zaključke/ S obzirom da ste dobili zaključke, jednostavnije je meni sada, ja vas molim da se izjašnjavamo zaključak po zaključak, imate zaključke pred sobom. 21 Dakle, izjašnjavamo se, pripremite sistem za glasanje, o Prvom zaključku gospodina Denisa Bećirovića. Molim vas da glasate. Prisutno 11 – za 6, protiv 5, uzdržan niko. Federacija BiH – za 5, protiv 3, uzdržan niko. Republika Srpska – za 1, protiv 2, uzdržan niko. Imamo opštu, nemamo entitetsku većinu. Nemamo ovdje kolege Čovića, idemo poslije na usaglašavanje. Idemo Zaključak 2 kolege Denisa Bećirovića da glasamo. Prisutno 11 – za 2, protiv 5, uzdržana 4. Dakle, nemamo ni .... ____________(?) [[nije uključen mikrofon]] Da ponovimo, molim vas.
[[nije uključen mikrofon]] Ma ne do pola tri, do pola dva.
Do pola dva, izvinjavam se, do pola dva da Komisija za finansije i budžet može završiti posao ukoliko bude amandmana. Zahvaljujem, vidimo se u 13:30. [[PAUZA]] Ja vas molim za malo strpljenja, čekamo Mišljenje nadležne Komisije da se odštampa u dovoljnom broju. /delegati čekaju umnožavanje mišljenja nadležne komisije/
/nije uključen mikrofon/
Nema. Hvala lijepo. Sada dajem riječ predlagaču Zakona ako je prisutan i ako ima potrebe. ____________(?) [[nije uključen mikrofon]] Nema, hvala lijepo. Otvaram raspravu. Da li se neko javlja za riječ? Ali prije toga želim samo da kažem da nije bilo amandmana na Komisiji o kojima ste se izjašnjavali, tako da ovdje jedino ako neko ima potrebu da usmeno obnovi amandman, da raspravljamo o amandmanima kako bismo se poslovnički mogli izjasniti o Prijedlogu budžeta u drugom čitanju. Je li ima neko da želi usmeno da obnovi amandman, ili da uloži amandman, dakle i ta mogućnost postoji? Dakle, ovo je amandmanska faza, ja vas molim da se držimo Poslovnika. Nema, nema amandmana. Hvala lijepo. Sada se izjašnjavamo, dakle, o Prijedlogu budžeta za 2022. godinu u drugom čitanju. ____________(?) [[nije uključen mikrofon]]
[[nije uključen mikrofon]] Ima li rasprave?
Nema, ima o amandmanima jer je amandmanska faza. Dakle, može se raspravljati o amandmanima, može delegat da usmeno predloži amandman..
nije uključen mikrofon/ Može li zaključke predlagati?
Da ponovim, zaključke ne, Poslovnik ne poznaje kad je u pitanju budžet zaključke. Dakle, ovdje ja imam zaključke već koji su došli, ali sam to objasnio i predlagaču tih zaključaka.
/nije uključen mikrofon/
O amandmanima?
/nije uključen mikrofon/
Izvolite.
Hvala gospodine predsjedavajući. Ujedno koristim priliku da Vam se u ime Kluba zahvalim i da Vam zaželim uspješno predsjedavanje, evo, pošto ste od ove sedmice Vi preuzeli predsjedavanje Domom naroda.
Hvala lijepo.
Evo ... i nadam da će ako Bog da biti uspješno. Ja sam, dakle, shvatio da možemo kroz raspravu predložiti zaključak, ali evo, vraćajući nas na Poslovnik, možemo razgovarati samo o amandmanima, mi smo pokušali da kroz diskusije koje su bile u prvoj fazi gospode Miletića i Bećirevića i zaključke koje su oni ponudili, u pauzi smo pokušali koncipirati jedan zaključak koji bi išao na izmjene Zakona o plaćama i naknadama u institucijama BiH kojima će se umanjiti za 12,4% koeficijent svim zaposlenim od koeficijenta 4 pa na gore, do članova Predsjedništva BiH. Dakle, poslovnički sada ne možemo uložiti taj zaključak. Ono što vas želim također informisati je da će Klub Bošnjaka uputiti u 25 proceduru zakon, odnosno u hitnu proveduru Zakon o izmjenama Zakona o platama i naknadama u institucijama BiH gdje ćemo to sve i taksativno pobrojati, od koeficijenta 4, do članova Predsjedništva BiH. Tako da ne idemo onako kako je kolega Miletić predlagao, za jedan koeficijent nego ćemo ići 12,44% za sve funkcionere do članova Predsjedništva, a da ove najugroženije kategorije o kojima smo raspravljali prije ove pauze ne diramo i da pustimo da najveći dio korisnika budžeta dobije ono što zapravo već odavno i zaslužuje. Dakle, da ne raspravljamo dalje o koeficijentima kad su doneseni, kad su osnovice donošene, ja samo želim da kažem da od četri prisutna danas u Klubu Bošnjaka ovoj sjednici, sami ste kazali u uvodu da je kolega Jusufović opravdano odsutan, četri prisutna iz Kluba Bošnjaka su potpisali ovaj zahtjev i ovaj ćemo zahtjev predati na protokol u toku današnjeg dana, odnosno po završetku ove sjednice. Zahvaljujem Vam se predsjedavajući i želim Vam uspješan rad.
Hvala i Vama. Dalje za riječ se javio kolega Amir Fazlić, ispravka krivog navoda. Izvolite Amire.
Da ne bi pogrešno shvatili iskoristio sam poslovničku mogućnost da dijelom repliciram u pozitivnom dijelu kolegi Sarajliću. Možda nije informisan, ili ga nisam stigao informisati, mi smo došli u jednu poslovničku situaciju, mi znamo da je ovo amandmanska faza, ja sam na Komisiji na kojoj ste Vi bili dva puta tražio, u prvoj kada se raspravljalo o principima, da stavim zaključak na glasanje, pa ste mi rekli to na Domu. Pa sam sad na drugoj, kad smo raspravljali o amandmanima tražio pa ste mi rekli, pa su mi također rekli na Domu. Hoću da vam samo kažem da više puta je Komisija o bilo kojim tačkama dnevnog reda i zakonima imala svoje stovove kroz zaključke. Mi smo ovdje pokušali demokratsko pravo. Sad ovdje dolazimo, pozivajući se na Poslovnik, ja Vam čestitam, ne kao gospodin Asim, na predsjedavanju, nego čestitam Vam na proceduri, kako se nekad procedura poštuje, ne poštuje, znači sad dolazimo u situaciju da ne možemo ni zaključak predložiti, da podebljamo traženje od Vijeća ministara da ono što su kolege pokušale kroz zaključke, a nisu, da svi glasamo za taj zaključak, jer danas smo si pokazali neku volju da trebamo smanjiti ove plate, da ne smijemo dozvoliti da se povećaju ove plate i sva je diskusija išla u tom smjeru. I sad dolazimo u situaciju da ne možemo ni predložiti. Ja Vas molim da omogućite da li ispred Kluba ili ja kao član Komisije, jer mi nije dole dozvoljeno da predložim ovaj zaključak. Hvala lijepo.
Zahvaljujem kolegi Asimu Sarajliću. Bariša Čolak,...
Hvala gospodine predsjedatelju. Ma ja sam se javio samo da se držimo Poslovnika. Dakle, u ovoj fazi mi ne možemo glasovati o amandmanima, jer amandmana nema. Glasuje se o konačnom tekstu Zakona, to je jednostavno poslovnička procedura i moramo je ispoštovati. Zaključci su nešto drugo, ali govorimo o, i ne bismo trebali sad raspravljati o bilo čemu drugom, jer jednostavno ne možemo 26 više o Zakonu raspravljati, ne možemo raspravljati o amandmanima, odnosno glasovati o njima jer njih nema i moramo se sad prvo izjasniti o samom Proračunu, o Zakonu, dakle. To je jednostavno zakonska procedura. Što se tiče zaključaka, to je već nešto drugo.
Zahvaljujem kolegi Čolaku. Isto tomačenje imam Poslovnika. Kolega Fazlić. Izvolite.
Pa molim vas, ja se slažem sa tumačenjem, ali nemojte da citiram ovdje barem 10 puta kada smo mi ovdje sve smo kršili poslovnike, nema tog kolege koji nije, kad ste vi iz rukovodstva dozvoljavali neke stvari, ali nemojte da ulazimo u dalje. Imamo izuzetno složenu situaciju kad po pitanju Budžeta, možda će taj zaključak uticati da će neki poslanici glasati za Budžet. Zato vas molim, nikad nije bila ovakva situacija, nikad nije bila ovakva situacija. Javnost očekuje smanjenje plata i molim vas dopustite da predložim zaključak ....
Zahvaljujem kolegi Fazliću.
Pa onda sa da glasa o Budžetu.
Denis Bećirović, izvolite.
Ja želim samo da ponovim da sam na početku sjednice vrlo jasno predlagao izlaz iz ove novonastale situacije, tačnu formulaciju tačke dnevnog reda i prijedlog zaključaka i to je danas odbijeno, nije dakle bilo većina da se raspravlja. U prvom čitanju sam ponovo predložio konkretne zaključke kako da prevaziđemo ovu situaciju, opet ni to nije prihvaćeno. Naprosto moramo konstatirati da je Vijeće ministara BiH jednoglasno napravilo grešku koju očigledno ovdje nije moguće danas ispraviti.
Zahvaljujem kolegi Bećiroviću. Zaključujem raspravu, nema više prijavljenih. Idemo se izjasniti, glasamo o Prijedlogu zakona o Budžetu institucija BiH i međunarodnih obaveza BiH za 2022. godinu u drugom čitanju. Pripremite. Prisutno 11 – za 8, protiv 2, uzdržan 1. Dakle, imamo opštu, imamo entitetsku većinu i konstatujem da smo usvojili Zakon o Budžetu institucija BiH i međunarodnih obaveza BiH za 2022. godinu. 27 Poštovane dame i gospodo konstatujem da smo završili 12. hitnu sjednicu Doma naroda. Zaključujem sjednicu, a o narednom zasjedanju bit ćete na vrijeme obaviješteni. Hvala lijepo. Sjednica završena u 13:58 sati.